म्याङ्यानिज

म्यांग्यानिज छगू रसायनिक तत्त्व ख। थ्व तत्त्वया रसायनिक चिं Mn व एतमिक ल्या २५ ख। प्रकृतिइ थ्व तत्त्व स्वतन्त्र रुपय् दयाच्वनिमखु। थ्व तत्त्व आपालं नँनाप खानीइ स्वानाच्वनि। थ्व तत्त्वं औद्योगिक मिश्रधातु दयेकेछिं। थ्व तत्त्व स्तेनलेस स्तिल दयेकेत छ्येलिगु या।  

ऐतिहासिक रुपय् म्यांग्यानिज नां ग्रीसया म्याग्नेसिया धाःगु थाय्या नामं वःगु ख। मध्य १८गू सदीइ स्विदिस-जर्मन रसायनविद कार्ल विल्हेम स्किलं पाइरोलुसाइत छ्येला क्लोरिन उत्पादन यानादिल। स्किल व अन्य रसायनविदतेसं पाइरोजुसाइत(म्यांग्यानिज अक्साइद)य् न्हूगु तत्त्व दूगु खँ स्यूगु जुसां वय्कपिंसं थ्व तत्त्वयात प्रशोधन यायेमफत। थ्व तत्त्वयात शुद्ध रुपय् प्रशोधन यायेगु ज्या सर्वप्रथम योहान गत्लिब गान (Johan Gottlieb Gahn) धाम्ह रसायनविदं यानादिल। वय्कलं सन १७७४स दाइअक्साइदयात कार्बन तत्त्वं रिदुस यानादिल। 

म्यांग्यानिक फस्फेतिंग नँयात खतं मनकेत यायेगु छगू पद्धति ख।

स्वयादिसँ
 रसायन

पुचः:रसायनिक तत्त्व